
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 126 
                                                                din 27 mai 2021
privind organizarea și desfășurarea celei de-a XXVII-a ediții a Festivalului „Sighișoara Medievală”, în perioada 30 iulie  – 1 august 2021

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 14.614/21.05.2021 și la Consiliul Local Sighișoara cu nr. 15.031/26.05.2021, de referatul de aprobare, înregistrat cu nr. 14.614/ 21.05.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare; 

Ţinând cont de prevederile Ordonanței de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Având în vedere prevederile Legii nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Ţinând cont de prevederile Legii nr. 98/2016 privind achiziţiile publice, cu modificările şi completările ulterioare;

Ţinând cont de Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice;

Având în vedere Hotărârea Consiliul Local Sighişoara nr. 95/28.04.2021 privind aprobarea bugetului general al unității administrativ - teritoriale;

Având în vedere Informarea cu nr. 4.477/III/16.02.2021 a Direcției Relații Publice și Comunicare, cu referire la Calendarul Evenimentelor Culturale, care cuprinde manifestările cultural - artistice, sociale și educative pe care Municipiul Sighișoara dorește să le organizeze în anul 2021, înaintată și prezentată Consiliului Local Sighișoara, în ședința ordinară din luna februarie 2021;

Ținând cont de prevederile Legii nr. 61/1991 pentru sancționarea faptelor de încălcare a unor norme de conviețuire socială, a ordinii și liniștii publice, republicată;
Având în vedere Raportul de specialitate al Serviciului Relații Publice și Comunicare, înregistrat cu nr. 14.619/III/21.05.2021, prin care se propune aprobarea organizării și desfășurării celei de-a XXVII-a ediții a Festivalului „Sighișoara Medievală”, în perioada 30 iulie  – 1 august 2021 ;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 (2) lit. „b”, ,,c” și „d”, (6) lit. ,,a”, (7) lit. „d”, ,,e” și ,,g”, (14), art. 139 (3) lit. ,,g” și a art. 196 (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

H O T Ă R Ă Ş T E:

Art. 1. (1) Se aprobă organizarea și desfășurarea Festivalului „Sighișoara Medievală”, ediția a XXVII-a, în perioada 30 iulie  – 1 august  2021, eveniment organizat exclusiv sub egida municipalității.

(2) Manifestările din cadrul Festivalului „Sighișoara Medievală” se vor desfășura pe domeniul public al Municipiului Sighișoara: Cetatea medievală: Piața Cetății, Piața Muzeului (zona dintre Biserica Mănăstirii, Muzeul de arme și Turnul cu Ceas, zona din jurul Bisericii Mănăstirii, zona din fața primăriei), Strada Școlii, ,,Piața Rățuștelor”, Parc – zona Turnul Cismarilor și strada Zidul Cetății – zona Turnul Cizmarilor; Centrul Național de Informare și Promovare Turistică Sighișoara – Sala Sander, Piața Octavian Goga, str. Morii, str. Octavian Goga, Piața Hermann Oberth, conform planului de situație, Anexa nr. 1, care face parte integrantă din prezenta hotărâre.
Art. 2. Finanțarea cheltuielilor necesare pentru organizarea și desfășurarea Festivalului „Sighișoara Medievală”, ediția a XXVII -a, ce se va desfășura în perioada 30 iulie  – 1 august  2021, se va face din bugetul local al Municipiului Sighișoara, aprobat pe anul 2021, fiind prevăzută în buget suma de 300.000 lei, iar sumele vor fi plătite în baza comenzilor/contractelor de achiziţii publice încheiate între Municipiul Sighişoara prin intermediul Serviciului Achiziţii, Investiții, Fonduri Europene şi furnizorii de produse, prestatorii de servicii sau executanţii de lucrări.
Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Serviciul Relaţii Publice și Comunicare, Biroul Buget, Contabilitate, Salarizare – Direcţia Economică, Serviciul Achiziții, Investiții, Fonduri Europene, Serviciul Evidența Patrimoniului și Fond Locativ, Serviciul Monitorizare Servicii de Utilități Publice, Guvernanță Corporativă și Transport Public Local, Biroul Logistic și Administrativ, Compartimentul Situații de Urgență și Protecția Muncii, Biroul Juridic, Compartimentul Centrul Național de Informare și Promovare Turistică Sighișoara, Muzeul de Istorie Sighișoara și Serviciul Public Poliția Locală din cadrul Municipiului Sighișoara.
Art. 4. Prin grija Secretarului General al Municipiului Sighişoara, d-na Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș şi se va aduce la cunoştinţă publică, prin publicarea pe pagina de internet la adresa www.primariasighisoara.ro

PREŞEDINTE DE ŞEDINŢĂ,

  

        Buzogany Erzsebet         
                                               Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;

  2 ex. Serviciul Relaţii Publice și Comunicare;

  1 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcţia Economică;

  1 ex. Biroul Logistic și Administrativ;

  1 ex. Compartimentul Autorizare Activități Economice și Susținerea Înființării Întreprinderilor Mici și Mijlocii;

  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Serviciul Achiziții, Investiții, Fonduri Europene;

  1 ex. Biroul Juridic;

  1 ex. Compartimentul Situații de Urgență și Protecția Muncii;

  1 ex. Muzeul de Istorie;

  1 ex. Compartimentul Centrul Național de Informare și Promovare Turistică Sighișoara;

  1 ex. Serviciul Public Poliţia Locală.
20 ex.  

B.A. 
